# **ĮSAKYMAS**

# **DĖL AKCIJOS „METŲ KNYGOS RINKIMAI“**

# **NUOSTATŲ PATVIRTINIMO**

2022 m. spalio 24 d. Nr. B-307

Vilnius

##### Įgyvendindamas 2022 m. kovo 30 d. Lietuvos Respublikos kultūros ministerijos ir Lietuvos nacionalinės Martyno Mažvydo bibliotekos (toliau – Nacionalinė biblioteka) Skaitymo skatinimo programos priemonių įgyvendinimo sutartį Nr. TR-63:

1. T v i r t i n u Lietuvos nacionalinės Martyno Mažvydo bibliotekos (toliau – Nacionalinė biblioteka) akcijos „Metų knygos rinkimai“ nuostatus (pridedama).

2.2. P r i p a ž į s t u netekusiais galios Metų knygos rinkimų akcijos nuostatus, patvirtintus Lietuvos nacionalinės Martyno Mažvydo bibliotekos generalinio direktoriaus 2021 m. spalio 18 d. įsakymu Nr. B-312.

3. P a v e d u:

## 3.1. Teisės ir žmogiškųjų išteklių skyriui su šiuo įsakymu supažindinti Godą Baranauskaitę-Dangovienę, Lietuvos nacionalinės Martyno Mažvydo bibliotekos Vaikų ir jaunimo literatūros departamento direktorę, projekto „Skaitymo skatinimo programos priemonių 2022 metams įgyvendinimas“ vadovę.

Generalinio direktoriaus pavaduotojas infrastruktūrai,

pavaduojantis generalinį direktorių Aidas Sinkevičius

V. Butkevičienė

PATVIRTINTA

Lietuvos nacionalinės Martyno Mažvydo bibliotekos generalinio direktoriaus 2022 m. spalio 4 d. įsakymu Nr. B-307

**AKCIJOS „METŲ KNYGOS RINKIMAI“**

**NUOSTATAI**

**I SKYRIUS**

**BENDROSIOS NUOSTATOS**

1. Akcijos „Metų knygos rinkimai“ nuostatai (toliau – Nuostatai) nustato akcijos „Metų knygos rinkimai“ (toliau – Akcija) tikslą, organizavimo ir vertinimo tvarką, premijų knygų autoriams skyrimo sąlygas.

1. Akciją organizuoja Lietuvos Respublikos kultūros ministerija (toliau – Kultūros ministerija), Lietuvos nacionalinė Martyno Mažvydo biblioteka (toliau – Nacionalinė biblioteka), Lietuvos radijas ir televizija (toliau – LRT). Akcijos organizavimą reglamentuoja bendradarbiavimo sutartis, pasirašyta tarp Nacionalinės bibliotekos ir LRT Nr. BS-5-(1.308-01E) (2021-03-24), bei Skaitymo skatinimo programa 2019–2024 m., patvirtinta Lietuvos Respublikos švietimo, mokslo ir sporto ministerijos bei Lietuvos Respublikos kultūros ministerijos 2018 m. spalio 19 d. įsakymu Nr. ĮV-746/V-834.
2. Akcijos tikslas – skatinti Lietuvos rašytojus kurti, o leidėjus – leisti, kokybišką, vertingą literatūrą įvairaus amžiaus žmonėms, skatinti įvairaus amžiaus ir skirtingų socialinių grupių gyventojus skaityti, užtikrinti skaitymą skatinančios aplinkos kūrimą ir meniškai vertingos literatūros prieinamumą.
3. Premijos autoriams dydis nustatomas atsižvelgiant į Skaitymo skatinimo programos (toliau – Programa) biudžetą.
4. Akcijos nominantai skelbiami Vilniaus knygų mugėje, o Akcijos rezultatai skelbiami ir knygų autoriai apdovanojami gegužės 7 d., Spaudos atgavimo, kalbos ir knygos dieną.

**II SKYRIUS**

**KNYGŲ ATRANKOS IR VERTINIMO TVARKA**

1. Akcijoje dalyvauja knygos, parašytos Lietuvos autorių, išleistos Lietuvoje arba užsienyje lietuvių kalba pirmą kartą nuo einamųjų metų sausio 1 d. iki gruodžio 31 d. ir užregistruotos leidinyje „Informacija apie Lietuvoje išleistus leidinius, gautus Nacionalinėje bibliotekoje“ (Lietuvos Respublikos Vyriausybės 2017 m. gruodžio 6 d. nutarimas Nr. 999 „Dėl dokumentų privalomųjų egzempliorių skaičiaus ir jų perdavimo bibliotekoms“).
2. Knygoms atrinkti ir įvertinti sudaromos dvi ekspertų komisijos po 5 narius:

7.1. ekspertai, vertinantys suaugusiesiems išleistas prozos, poezijos bei publicistikos ir dokumentikos knygas;

7.2. ekspertai, vertinantys vaikams ir paaugliams išleistas knygas.

1. Ekspertus į abi komisijas siūlo: Kultūros ministerija, Nacionalinė biblioteka ir LRT. Galutinė komisijų sudėtis tvirtinama bendru organizatorių sutarimu.
2. Komisijos darbe negali dalyvauti asmuo, jei numatytu laikotarpiu jo knygos yra pretendentės.
3. Komisijų sudėtį įsakymu tvirtina Nacionalinės bibliotekos generalinis direktorius.
4. Komisijos nariai su Nacionaline biblioteka pasirašo sutartis, kurios apibrėžia jų veiklos kryptį ir apimtis.
5. Komisijos darbui vadovauja pirmininkas. Pirmininką išsirenka kiekviena ekspertų komisija paprasta balsų dauguma.
6. Komisijos pirmininkas atstovauja komisijai ir pateikia argumentuotą komisijos sprendimą viešojoje informacinėje erdvėje bei pagal poreikį komisijos vardu komentuoja kitus su Akcija susijusius klausimus.
7. Komisijų veikla grindžiama kolegialiu jų kompetencijai priskirtų klausimų svarstymu, teisėtumo ir nešališkumo principais.
8. Komisijų nariai renkami 1 (vienų) metų kadencijai. Dalyvauti komisijoje tas pats asmuo gali ne daugiau nei du metus iš eilės.
9. Komisijų sprendimai priimami paprasta balsų dauguma ir įforminami posėdžio protokolu, kurį pasirašo komisijos pirmininkas ir posėdžio sekretorius.
10. Susidarius situacijai, dėl kurios komisijos šaukia ar yra šaukiamos į kitus posėdžius, jie taip pat įforminami protokolu.
11. Visi protokolai pagal poreikį organizatorių gali būti komentuojami viešojoje erdvėje.
12. Komisijos, atrinkdamos Akcijai knygas, vadovaujasi šiais kriterijais:

19.1. knygos vaikams ir paaugliams parašytos aktualia tema, ugdo emocinį intelektą ir mąstymą, teksto kalba taisyklinga, neperžengia tipinio skaitytojo vartojamo žodyno bei gramatinių konstrukcijų ribų, jaučiama teksto, iliustravimo ir apipavidalinimo dermė, sąsajos su literatūrine poetika;

19.2. proza, poezija bei publicistika ir dokumentika suaugusiesiems įvairių žanrų, pasižymi originalumu, aktualumu, vertybinėmis nuostatomis ir integralumu, tinkamu knygos idėjos išpildymu, knyga reikšminga jos autoriaus kūrybos kontekste;

19.3. atskiros tęstinių kūrinių dalys gali būti traktuojamos ir vertinamos kaip savarankiški kūriniai.

20. Komisijos atrenka po penkias šių kategorijų knygas:

20.1. suaugusiesiems: proza; poezija; publicistika ir dokumentika;

20.2. knygos vaikams; knygos paaugliams.

21. Nesudarius penkių knygų sąrašo, jis gali būti skelbiamas trumpesnis, bet ne mažiau kaip trijų knygų arba sąrašas visai nesudaromas.

22. Komisijai išrinkus knygas, pretenduojančias tapti Akcijos nugalėtojomis, jų autoriai įpareigojami pasirašyti Originalumo deklaraciją (1 priedas) ir Autorių teisių turėtojo pasižadėjimą (2 priedas). Atsisakius tai padaryti, knyga nebepretenduoja tapti nugalėtoja ir komisija atrenka kitą kūrinį.

23. Kiekvienos kategorijos Metų knygą iš komisijų sudarytų sąrašų skaitytojai išrenka balsuodami.

24. Skaitytojai gali balsuoti organizatorių interneto svetainėse, elektroniniu ir paprastu paštu. Balsavimas reglamentuojamas bendradarbiavimo sutartyje tarp balsavimą organizuojančių šalių. Tikslūs adresai skelbiami kasmet prasidėjus balsavimui.

**III SKYRIUS**

**PREMIJŲ METŲ KNYGOS AUTORIAMS SKYRIMO TVARKA**

25. Organizatorių atstovai suskaičiuoja galutinius skaitytojų balsus, skirtus kiekvienai iš komisijos išrinktų knygų.

26. Daugiausia balsų surinkusios poezijos, prozos bei publicistikos ir dokumentikos knygos suaugusiesiems skelbiamos šių kategorijų Metų knygomis.

27. Daugiausia balsų surinkusios knygos vaikams ir paaugliams skelbiamos šių kategorijų Metų knygomis.

28. Vadovaujantis organizatorių atstovų posėdžio protokolu, Lietuvos nacionalinės Martyno Mažvydo bibliotekos generalinio direktoriaus įsakymu skiriamos premijos kiekvienos kategorijos Metų knygos autoriui (-iams).

**IV SKYRIUS  
BAIGIAMOSIOS NUOSTATOS**

29. Šiuos nuostatus tvirtina, keičia ir pripažįsta netekusiais galios Nacionalinės bibliotekos generalinis direktorius.

30. Šie nuostatai yra skelbiami viešai ir yra prieinami susipažinti Akcijos organizatoriams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akcijos „Metų knygos rinkimai“ nuostatų

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Knygos autoriaus (-ių) vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresas, telefonas, elektroninis adresas)*

Akcijai „Metų knygos rinkimai“

**ORIGINALUMO DEKLARACIJA**

**20 - -**

**Vilnius**

Patvirtinu (-ame), kad akcijoje „Metų knygos rinkimai“ dalyvaujanti knyga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Kūrinys) yra originalus mano / mūsų kūrybinės veiklos rezultatas. Garantuoju (-ame), kad Kūrinyje nepanaudojau (-ome) kitų autorių kūrinių ar jų atskirų dalių ir Kūrinys ar jo atskiros dalys nepažeis jokių tretiesiems asmenims priklausančių autorių teisių.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Vardas ir pavardė Parašas

Akcijos „Metų knygos rinkimai“ nuostatų

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Autorių teisių turėtojas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresas, telefonas, elektroninis adresas)*

Akcijai „Metų knygos rinkimai“

**AUTORIŲ TEISIŲ TURĖTOJO PASIŽADĖJIMAS**

**20 - -**

**Vilnius**

Aš, \_\_\_\_\_\_\_\_\_\_\_\_\_\_\_\_\_\_, autorių teisių turėtojas / atstovaujantis autorių teisių turėtoją \_\_\_\_\_\_\_\_\_\_\_\_\_\_\_, pasižadu organizatoriams bendru sutarimu leisti naudoti akcijoje „Metų knygos rinkimai“ dalyvaujančio kūrinio \_\_\_\_\_\_\_\_\_\_\_\_\_\_\_\_\_\_ ištraukas Akcijos viešinimo tikslais ne vėliau kaip 1 (vienerius) metus nuo šio pasižadėjimo pasirašymo dienos.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Autorių teisių turėtojas / atstovaujantis autorių teisių turėtoją Parašas